Document ID: 32008R0675

32008R0675
L 189/14
SLUŽBENI LIST EUROPSKE UNIJE
UREDBA KOMISIJE (EZ) br. 675/2008
od 16. srpnja 2008.
o izmjeni Uredbe Vijeća (EZ) br. 1236/2005 o trgovini određenom robom koja bi se mogla koristiti za izvršenje smrtne kazne, mučenje ili drugo okrutno, nečovječno ili ponižavajuće postupanje ili kažnjavanje
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 1236/2005 od 27. lipnja 2005. o trgovini određenom robom koja bi se mogla koristiti za izvršenje smrtne kazne, mučenje ili drugo okrutno, nečovječno ili ponižavajuće postupanje ili kažnjavanje (1), a osobito njezin članak 12. stavak 1.,
budući da:
(1)
Prilog I. Uredbi (EZ) br. 1236/2005 navodi nadležna tijela kojima se pripisuju posebne funkcije u vezi s provedbom navedene Uredbe.
(2)
Belgija, Češka, Danska, Estonija, Grčka, Španjolska, Francuska, Italija, Latvija, Luksemburg, Nizozemska, Poljska, Rumunjska, Slovenija, Slovačka i Ujedinjena Kraljevina zatražile su da se podatak o njihovim nadležnim tijelima izmijeni. Adresu Komisije također treba izmijeniti.
(3)
Primjereno je objaviti potpuni ažurirani popis nadležnih tijela,
DONIJELA JE OVU UREDBU:
Članak 1.
Prilog I. Uredbi (EZ) br. 1236/2005 zamjenjuje se tekstom u Prilogu ovoj Uredbi.
Članak 2.
Ova Uredba stupa na snagu trećega dana od dana objave u Službenom listu Europske unije.
Ova Uredba je u cijelosti obvezujuća i neposredno se primjenjuje u svim državama članicama.
Sastavljeno u Bruxellesu 16. srpnja 2008.

Labels: 10
12
3
11